TEAMG ทะยาน 5% นิวไฮรอบ 1 เดือน หลังรับงานที่ปรึกษาโครงการรถไฟทางคู่ภาคตะวันออก
TEAMG ทะยาน 5% นิวไฮรอบ 1 เดือน หลังรับงานที่ปรึกษาโครงการรถไฟทางคู่ภาคตะวันออก ล่าสุด ณ เวลา 15.00 น. อยู่ที่ 2.10 บาท บวก 0.10 บาท หรือ 5% สูงสุดที่ 2.16 บาท ต่ำสุดที่ 1.99 บาท ด้วยมูลค่าซื้อขาย 14.91 ล้านบาท
6 ก.พ. 2562

ผู้สื่อข่าวรายงานว่า ราคาหุ้น บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG ล่าสุด ณ เวลา 15.00 น. อยู่ที่ 2.10 บาท บวก 0.10 บาท หรือ 5% สูงสุดที่ 2.16 บาท ต่ำสุดที่ 1.99 บาท ด้วยมูลค่าซื้อขาย 14.91 ล้านบาท

ทั้งนี้ ราคาหุ้น TEAMG ปรับตัวขึ้นสูงสุดในรอบ 1 เดือนนับตั้งแต่ราคาหุ้นอยู่ที่ระดับ 1.12 บาท เมื่อวันที่ 19 ธ.ค.256 หลังบริษัทลงนามเป็นที่ปรึกษาโครงการรถไฟทางคู่ ช่วงชุมทางศรีราชา-ระยอง และ ช่วงมาบตาพุด – คลองใหญ่ โดยมีผู้ว่าจ้างเป็น การรถไฟแห่งประเทศไทย ระยะเวลาดำเนินงาน 180 วัน
โดยมีขอบเขตงานเพื่อมุ่งเน้นการศึกษาวิเคราะห์ ปริมาณความต้องการด้านการขนส่ง, ผลกระทบสิ่งแวดล้อมเบื้องต้น และ ผลประโยชน์ที่คาดว่าจะได้รับทั้งทางด้านเศรษฐกิจและการเงิน
ทั้งนี้โครงการดังกล่าวถือเป็นโครงการพัฒนาโครงสร้างพื้นฐานและระบบคมนาคมในแผนยุทธศาสตร์ชาติ 20 ปี โดยมีจุดมุ่งหมายเพื่อกระตุ้นการเติบโตที่ยั่งยืนทางเศรษฐกิจ และพัฒนาประเทศไทยสู่ความมั่งคั่งมั่นคง และ ยั่งยืน ตามวิสัยทัศน์ของประเทศ